**EESTI KARIKAVÕISTLUS TULIRELVADEST LASKMISES**

**2020.a.**

**Ü l d j u h e n d**

**Eesmärk :** Eesti karikavõitjate selgitamine ning laskurite spordimeisterlikkuse

arengu stimuleerimine läbi kogu hooaja.

**Osalejad:**Karikavõistlusest kutsutakse osa võtma EL liikmesklubide laskurid, kes asuvad kavas olevates harjutustes hooaja edetabelis esimese 20 hulgas.

**Aeg ja koht :** Karikavõistluse eelvõistlusteks on kõik Eesti Laskurliidu 2020.a. võistluskalendris olevad võistlused ja rahvusvahelised võistlused, mis toimuvad ajavahemikul 01.01. – 30.08.2020 ja kus lastakse karikavõistluse kavas olevaid harjutusi vastavalt ISSF võistlusmäärustele. Arvesse lähevad ka sisetiirudes lastud tulemused.

Eesti Karikavõistlus toimub 05.-06.09.2020 Männiku lasketiirus

**Programm :**

**Mehed**: 50 m püss 60 lasku lamades

50 m püss 3x40 lasku standard

50 m püss „Jooksev metssiga“ 30+30 lasku

50 m vabapüstol 60 lasku

25 m olümpiakiirlaskmine

**Naised** : 50 m püss 60 lasku

50 m püss 3x40 lasku standard

25 m püstol 30+30 lasku

**Karikavõistlusele kvalifitseerumine:**

Igas harjutuses pääseb Karikavõistlusele 20 paremat laskurit vastavalt

30.augustiks kujunenud aasta edetabelile. Karikavõistlusel mitte osalevad laskurid teatavad sellest 01. septembriks ja nende asemel lubatakse osalema edetabelis järgmistel kohtadel asuvad laskurid.

**Karikavõitjate selgitamine:**

Eesti Karikavõistlusel osalevad laskurid lasevad esmalt programmis oleva põhiharjutuse. Seejärel lastakse finaal, mille tulemuste põhjal selguvad karikavõitjad ja lõplik paremusjärjestus. Finaal lastakse ka mitteolümpiaharjutustes vastavalt viimati kehtinud reeglitele.

**Registreerimine:**

Karikavõistlusest osavõtu kinnitamine peab olema tehtud 4 päeva enne võistluse algust e-mailile [info@laskurliit.ee](mailto:info@laskurliit.ee)

**Osavõtumaksud:** Karikavõistluse osavõtumaks on 10.- € harjutus.

**Majandamine:** Võistluste korralduskulud kannab Eesti Laskurliit. Võistlejate

lähetamisega seotud kulud kannavad lähetavad organisatsioonid.

**Autasustamine:** Karikavõistlusel I kuni III koha saavutanud võistlejaid autasustatakse vastavate karikatega. Harjutuse võitja saab aastaks enda kätte hoiule suure rändkarika.